31998R0938
L 131/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 938/98 НА КОМИСИЯТА
от 4 май 1998 година
за изменение на Регламент (ЕО) № 2931/95 за изменение на Регламент (ЕИО) № 804/68 и на други регламенти в резултат на изменението на Комбинираната номенклатура за някои млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за промяна на номенклатурата на Общата митническа тарифа, използвана за селскостопанските продукти (1), изменен с Регламент (ЕИО) № 3209/89 (2), и по-специално член 2, параграф 1 от него,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (3), последно изменен с Регламент (ЕО) № 1587/96 (4), и по-специално член 13, параграф 3 и член 17, параграф 14 от него,
като има предвид, че Регламент (ЕО) № 2448/95 на Комисията от 10 октомври 1995 г. за изменение на приложение I към Регламент (ЕИО) № 2658/87 на Съвета относно тарифната и статистическата номенклатура и относно Общата митническа тарифа (5) изменя кодовете на някои млечни продукти от 1 януари 1996 г.;
като има предвид, че Регламент (ЕО) № 2931/95 на Комисията (6), изменен с Регламент (ЕО) № 1812/97 (7), изменя регламентите за млечния сектор и млечните продукти, които бяха засегнати от изменението на подпозициите на кодовете по КН, включително Регламент (ЕИО) № 804/68;
като има предвид, че член 17, параграф 1 от Регламент (ЕИО) № 804/68, прочетен във връзка с приложението към него преди изменението му с Регламент (ЕО) № 2931/95, според тълкуването от Съда на Европейските общности по дело С-334/95 разрешава предоставянето на възстановявания при износ на млечни продукти, съдържащи се в заготовките на базата на кафе, както и в заготовките на базата на екстракти, есенции или концентрати от кафе; като има предвид, че това тълкуване на Съда на Европейските общности не е било взето предвид, когато приложението към Регламент (ЕИО) № 804/68 е било изменено с Регламент (ЕО) № 2931/95; като има предвид че за да се приведе в съответствие Регламент (ЕО) № 2931/95 с това тълкуване, съответният код и кодовете за заготовки на базата на екстракти, есенции или концентрати от чай или мате, за които е трябвало да се следва същият подход, следва да бъдат включени в приложението към Регламент (ЕИО) № 804/68; като има предвид, че за да избегне всякакво прекъсване в прилагането на тълкуването на Съда, измененията следва да се прилагат от 1 януари 1996 г.;
като има предвид, че мерките, предвидени в настоящия регламент, са в съответствие със становището на Управителния комитет по мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
Седмото тире от член 1, параграф 4 от Регламент (ЕО) № 2931/95 се заменя със следното:
„-
данните, отнасящи се до кодове по КН ex 2101 10 и 2101 20, се заменят със следното:
Код по КН
Описание
„ex 2101
Екстракти, есенции и концентрати от кафе, чай или мате и заготовки на базата на тези продукти или на базата на кафе, чай или мате; печена цикория и други печени заместители на кафе и екстракти, есенции и концентрати от тях:
2101 12 92
- - - заготовки на базата на екстракти, есенции или концентрати от кафе
2101 12 98
- - - други
- - заготовки:
2101 20 92
- - - на базата на екстракти, есенции или концентрати от чай или мате
2101 20 98
- - - други““
Член 2
Настоящият регламент влиза в сила на седмия ден след публикуването му в Официален вестник на Европейските общности.
Той се прилага от 1 януари 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 4 май 1998 година